Ha conclòs amb èxit la Setmana del Llibre Escolar a l'Eliana
06 de febrer de 2017

Amb l'objectiu de fomentar la lectura entre els xiquets i joves, un any més, la Regidoria d'Educació i la Biblioteca Pública Municipal han programat una sèrie d'activitats durant la Setmana del Llibre Escolar, celebrada del 2 al 7 d'abril i dedicada a Vicente Blasco Ibañez i Gloria Fuertes. Entre aquestes es destaca, diumenge passat dia 2, la celebració del Dia Internacional del Llibre Infantil i Juvenil amb exposicions, tallers infantils i representacions teatrals. Així mateix, el 4 d'abril, l'alumnat de segon i tercer cicle de primària dels centres educatius de la localitat, va assistir al lliurament de premis del concurs literari El So de les Paraules; i es va celebrar un intercanvi de llibres, una gimcana literària i altres jocs col·lectius.

Finalment, els dies 3,5,6 i 7 d'abril, l'alumnat i el professorat de l'IES l'Eliana van organitzar una sèrie de tallers per a donar a conèixer l'obra de Gloria Fuertes a l'alumnat d'infantil i primària. A més van poder gaudir del contacontes El Gato Garabato.

Per a tancar la Setmana del Llibre Escolar, el dijous 7 d'abril es va oferir als xiquets i xiquetes el contacontes Titellet, en la Casa de la Joventut.